**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**ÎN INTERVALUL 30.05.2024, ora 08.00 – 31.05.2024, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 27.05.2024, ora 07.00**

**RÂURI**

**Institutul Naţional de Hidrologie și Gospodărire a Apelor (I.N.H.G.A.) a emis în data de 30.05.2024, la ora 11:30, atenţionarea hidrologică nr. 42 – COD GALBEN, valabilă în intervalul 30.05.2024, ora 12:00 –31.05.2024, ora 09:00, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri, cu posibile depăşiri ale COTELOR DE AtenŢIE** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Tur – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Someşul Mare – bazin amonte S.H. Nepos **(judeţul Bistriţa-Năsăud)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna – bazin superior şi afluenţi bazin mijlociu şi inferior **(judeţele: Sălaj şi Satu Mare)**, Barcău – bazin superior şi afluenţi bazin mijlociu şi inferior **(judeţele: Sălaj şi Bihor)**, Arieş - bazin superior şi afluenţi bazin mijlociu şi inferior **(judeţele: Alba şi Cluj)**, Mureş – afluenții aferenți sectorului aval confluență cu râul Târnava – amonte S.H. Brănişca **(judeţele: Alba, Sibiu şi Hunedoara)**, Bistriţa – bazin superior şi afluenţi bazin mijlociu şi inferior **(judeţele: Suceava, Harghita, Neamţ şi Bacău)**, Moldova – bazin superior şi afluenţi bazin mijlociu şi inferior **(judeţele: Suceava şi Neamţ)**,Suceava – bazin superior **(judeţul Suceava)**.

**Atenţionarea Hidrologică vizează în principal fenomenele de scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale.**

Această atenţionarehidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate:* ***ALBA, BACĂU, BIHOR, BISTRIŢA-NĂSĂUD, CLUJ, HARGHITA, HUNEDOARA, MARAMUREŞ, NEAMŢ, SATU MARE, SĂLAJ, SIBIU şi*** ***SUCEAVA*** (13 prefecturi) ***– COD GALBEN.***

**Debitele au fost** **în general în creştere** datorită precipitațiilor sub formă de aversă, izolat mai însemnate cantitativ, căzute în interval şi propagării, exceptând râurile din bazinele hidrografice: Bârzava, Moravița, Caraş, Nera, Cerna, Jiu, Vedea, Argeş, Ialomița, bazinul inferior al Oltului şi râurile din Dobrogea, unde au fost relativ staționare.

Pe cursurile superioare ale râurilor: Trotuş, Putna, Râmnicu Sărat, Buzău şi pe cursul mijlociu şi inferior al Someşului debitele au fost în scădere.

Debitele se situează în general la valori sub mediile multianuale lunare, cu coeficienți moduli cuprinși între 30-70%, mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crasna, Barcău, Crişul Negru, Târnava Mare, Bega Veche, Moravița, Caraș, Cerna, Vedea, Siret (exceptând cursurile superioare ale Moldovei, Bistriței, Trotușului și Buzăului), Prut, pe cursul inferior al Ialomiței, pe unii afluenți din bazinele hidrografice ale Oltului, Argeșului și din bazinul inferior al Jiului.

În interval a fost emisă o **atenționare hidrologică** pentru fenomene imediate.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi în scădere**, exceptând cursul Siretului, bazinele mijlocii şi inferioare ale Mureşului, Bârladului, pe cursul mijlociu şi inferior al Prutului şi pe cursurile inferioare ale râurilor: Vişeu, Iza, Tur, Crasna, Barcău, Crişuri, Arieş, Târnave, Bega, Timiş, Suceava, Moldova, Bistrița, unde vor fi în creştere prin propagare.

Pe râurile din bazinele hidrografice: Bârzava, Moravița, Caraş, Nera, Cerna, Jiu, Vedea, Argeş, Ialomița, bazinul inferior al Oltului şi pe râurile din Dobrogea, debitele vor fi relativ staționare.

Sunt posibile scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri cu posibile depăşiri ale **COTELOR DE ATENŢIE** pe unele râuri mici din zonele de deal și munte din nordul, nord-vestul și sud-vestul țării.

**DUNĂRE**

**Debitul la intrarea în ţară** (secţiunea Baziaş) în intervalul 30-31.05.2024 **a fost în scădere, având valoarea de** **5200 m3/s**, sub media multianuală a lunii **mai (7950 m3/s).**

În aval de Porţile de Fier debitele au fost în creștere la Gruia și pe sectorul Turnu Măgurele-Tulcea și în scădere pe sectorul Calafat–Corabia.

**Debitul la intrarea în ţară** (secţiunea Baziaş) **va fi în scădere (5100 m3/s).**

În aval de Porţile de Fier debitele vor fi în scădere pe sectorul Gruia–Turnu Măgurele și în creștere pe sectorul Zimnicea–Tulcea.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 26 mc/s;

-r. Dâmbovița: ac. Văcărești: 6 mc/s;

-Der. CA2: 0,3 mc/s;

-Der. Mircea Vodă: 1,3 mc/s.

**A.B.A. Prut-Bârlad**

**Județul Iași:**

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin – ac. Hălceni;

-S.C. APAVITAL S.A. Iași - se livrează un debit de 38.0 l/s pentru o perioadă de 15 zile începând cu data de 15.05.2024 conform adresei ABA Prut-Barlad nr. 6883/LH/15.05.2024 la sursa r. Bahlui – ac. Pârcovaci.

**A.B.A. Crişuri**

Debitul râului Barcău în secțiunea Nușfalău este 1,07 mc/s;

Debitul râului Crișul Alb în secțiunea Crișcior este 2,27 mc/s.

**2.** **Situaţia meteorologică în intervalul 30.05.2024, ora 09.00 –31.05.2024, ora 06.00**

**În ţară** vremea a fost în general instabilă, iar valorile termice diurne s-au situat în marea lor majoritate în jurul normelor climatologice. Cerul a fost variabil, cu înnorări temporar accentuate, averse ce au avut și caracter torențial și descărcări electrice din prima parte a zilei în est-sud-est, în Carpații Occidentali și vestul celor Meridionali și zonele submontane aferente, iar începând din orele după-amiezii și în celelalte regiuni. Fenomenele au fost mai frecvente în Maramureș, Moldova, nordul Crișanei și vestul și nord-vestul Transilvaniei, s-au semnalat local în Oltenia și pe areale mai restrânse în rest. În intervale scurte de timp cantitățile de apă au depășit local 15...25 l/mp și pe spații mici 35 l/mp. Izolat au fost căderi de grindină, fiind confirmate din datele rețelei meteo și hidro pentru județele Iași și Cluj, iar din surse externe pentru județul Mehedinți. În Munții Bucegi, la peste 2000 m altitudine au fost și averse de măzăriche. Vântul a suflat slab și moderat, izolat cu ușoare intensificări în special în timpul ploilor. Temperaturile maxime s-au încadrat între 19 grade la Turda, Târnăveni, Câmpeni, Câmpulung și Sulina și 28 de grade la Sânnicolau Mare, Jimbolia și Banloc; la ora 6, valorile termice erau cuprinse între 8 grade la Sfântu Gheorghe-Covasna, Întorsura Buzăului și Făgăraș și 18 grade la Sulina, Gura Portiței și Constanța-dig. Izolat în a doua parte a nopții, s-a format ceață.

**Observație:** în intervalul de diagnoză au fost în vigoare 16 mesaje pentru fenomene meteorologice periculoase imediate: 3 avertizări cod portocaliu (1 emisă de către SRPV Cluj, 1 de către SRPV Timișoara și 1 de către CNPM București pentru SRPV Cluj) și 13 atenționări cod galben (5 emise de către SRPV Bacău, 4 de către SRPV Craiova, 3 de către

SRPV Timișoara, 1 de către SRPV Cluj).

**La Bucureşti** vremea s-a încălzit ușor, valorile termice fiind normale pentru această perioadă din an. Ziua cerul a fost parțial noros, iar după-amiază în cartierele vestice au fost ploi trecătoare, neînsemnate cantitativ, apoi a devenit variabil. Vântul a suflat slab până la moderat. Temperatura maximă a fost de 25 de grade la Afumați și Băneasa și 26 de grade la Filaret; la ora 6 se înregistrau 11 grade în Băneasa și 14 grade la Afumați și la Filaret.

**3. Prognoza meteorologică în intervalul 31.05.2024, ora 09.00-01.06.2024, ora 9.00**

**În ţară** vremea se va încălzi, astfel în cea mai mare parte a teritoriului valorile termice se vor situa peste normalul climatologic al acestei date. Temperaturile maxime se vor încadra între 22 și 31 de grade, cu cele mai ridicate valori în sud și sud-est, iar cele minime vor fi cuprinse în general între 10 și 17 grade. Cerul va fi variabil, însă după-amiaza și seara vor fi și perioade cu instabilitate atmosferică ce se va manifesta prin înnorări temporar accentuate, averse și descărcări electrice în zonele de munte (cu precădere în Carpații Occidentali și în cei Orientali), în Maramureș, local în Moldova, Transilvania și Crișana și izolat în celelalte regiuni. Izolat va cădea grindină, iar cantitățile de apă vor depăși 15...25

l/mp. De asemenea, pe parcursul nopții, averse în general moderate cantitativ și descărcări electrice se vor semnala în vestul și nord-vestul teritoriului. Vântul va sufla slab și moderat, pe alocuri cu intensificări în regiunile vestice, estice și pe crestele montane, dar și în timpul ploilor. Dimineața și noaptea, pe spații mici vor fi condiții de ceață.

**La Bucureşti** vremea va continua să se încălzească, astfel că temperatura maximă se va situa în jurul valorii de 30 de grade, iar cea minimă va fi de 13...16 grade. Cerul va fi variabil, cu înnorări temporare și posibil ploi slabe de scurtă durată - după-amiaza. Vântul va sufla slab până la moderat.

***II. CALITATEA APELOR***

Nuau fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în data de 29.05.2024 în cadrul Reţelei Naţionale de Monitorizare nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale mediei zilnice de 50 µg/m3 pentru PM10 (pulberi în suspensie cu diametrul sub 10 microni).

**În domeniul solului şi vegetaţiei**

Nuau fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE**